Kata ahjuplaat küpsetuspaberiga ning pintselda paber  kergelt õliga. Pane kergelt lahti klopitud munavalged, tuhksuhkur, mandlilaastud ja riivitud apelsinikoor kaussi ning sega õrnalt läbi. Tõsta tainas väikeste kuhjadena küpsetuspaberile ning suru lusikaselja abil umbes 8 cm läbimõõduga ketasteks. Jälgi, et mandlilaastude vahele ei jääks tühimikke. Küpseta 150-kraadises ahjus 15-20 minutit, kuni küpsised on kuldsed. Lase jahtuda ning eemalda noa või spaatli abil plaadilt. Sulata šokolaad veevannil ning määri pintsliga küpsiste tagumistele (siledatele) pooltele.